इन सभी घटनाओं को देखने के बाद ये सवाल उठता है कि पाकिस्तान से इस तरह की प्रतिक्रिया मिलने के बाद भी हमारे सितारे वास्तविकता से दूर क्यों भागते हैं? उन्हें कब समझ आएगा कि पाकिस्तान एक ऐसा देश है जिसे प्यार की भाषा कभी समझ आयी ही नहीं, हां, नफरत और आतंक फैलाने में ये माहिर जरुर है। जो देश भारत की शान्ति को बर्दाश्त नहीं करता जो देश भारत में आतंकी गतिविधियों को बढ़ावा देने की कोशिश करता है भला वो क्या समझेगा दोस्ती की परिभाषा। फिर भी कुछ बॉलीवुड के सितारों को ये समझ नहीं आता जिससे उन्हें हर बार मुंह की खानी पड़ती है।